মারাবা কফি
মারাবা কফি দক্ষিণ রোয়ান্ডার মারাবা এলাকায় উৎপাদন করা হয়। মারাবার কফি উদ্ভিদ হচ্ছে বোরবন শ্রেণীর কফি আরাবিকা প্রজাতির অন্তর্ভুক্ত এবং এগুলো জন্মানো হয় উচ্চ-উচ্চতার পাহাড়ের উর্বর আগ্নেয় মাটিতে। ফলগুলো হাতে তোলা হয়, অধিকাংশ ক্ষেত্রে মার্চ ও মে মাসে বর্ষাকালের সময় এবং এরপর এগুলোকে আনা হয় মারাবা এলাকার ধৌত কারখানায়, যেখানে কফি দানাগুলো নিষ্কাশিত করা হয় এবং শুকানো হয়। বিভিন্ন পর্যায়ে দানাগুলো তাদের গুণমান অনুসারে ভাগ করা হয়। কৃষকেরা তাদের সরবরাহকৃত কফি বীজের পরিমান এবং গুণমানের উপর ভিত্তি করে ন্যায্য পাওনা পায়। বীজগুলো বিভিন্ন শুকানোর কারখানায় বিক্রয় করা হয়, যেখানে সবচেয়ে ভালো মানের বীজগুলো চলে যায় যুক্তরাজ্যের ইউনিয়ন কফি রোস্টারের কাছে, যারা মার্কিন যুক্তরাষ্ট্রে ন্যায্য বাণিজ্য-প্রত্যয়িত পণ্য এবং সম্প্রদায় কফি প্রস্তুত করে। রোয়ান্ডা বিশিষ্ট কফি রোস্টার মারাবা হতে ক্রয় করে এবং স্থানীয় বাজারে বিক্রি করে। মারাবা কফি হতে বিয়ারও চোলাই করা হয়। আবাহুযামুগাম্বি সমবায় এর বিপরীতে প্রায় ২,০০০ ক্ষুদ্রজোতদার কৃষক কফি উদ্ভিত চাষ করে, যেটি সংস্থাপিত হয়েছিল ১৯৯৯ সালে। ২০০০ হাল হতে, এই সমবায় রোয়ান্ডা জাতীয় বিশ্ববিদ্যালয় এবং পার্ল কর্তৃক সমর্থন পেয়ে আসছে। এই সমবায় কফির গুনমান বৃদ্ধি করেছে এবং বাজারে বিশিষ্টতা প্রবেশ করিয়েছে।